วันนี้(21 ก.ย.) ที่กองปราบปรามผู้สื่อข่าวรายงานว่าจ.ส.ต.ชาคริต จันทระ หรือจ่ายักษ์ผู้ต้องหาเพียงคนเดียวที่ให้การซัดทอดกลุ่มนายทหารและยังพาดพิงไปถึงแผนปฏิวัติยึดอำนาจนายกรัฐมนตรีก่อนหน้านี้ ยังคงถูกควบคุมตัวอยู่ที่กองปราบปรามมีเจ้าหน้าที่ตำรวจหน่วยคอมมานโดเข้าเวรรักษาความปลอดภัยหน้าห้องควบคุมตลอด 24 ชั่วโมง และพบว่า จ่ายักษ์เริ่มมีอาการเครียดหลัง พล.อ.สนธิ บุญยรัตกลิน นำคณะปฏิรูปการปกครองในระบอบประชาธิปไตยอันมีพระมหากษัตริย์ทรงเป็นประมุขยึดอำนาจรัฐบาล ประกอบกับ มีกำลังทหารบางส่วนเข้าตรึงกำลังอยู่หน้ากองปราบปรามส่วนการสอบสวนพบว่า ทีมสืบสวนสอบสวน เริ่มไม่กล้าสอบสวนขยายผลไปยัง นายทหารที่เกี่ยวข้อง ตามที่ ชุดสอบสวนเคยให้สัมภาษณ์ ไว้ก่อนที่จะมีการยึดอำนาจการปกครอง ประกอบกับ การให้สัมภาษณ์สื่อมวลชนของ พล.ต.ท.อชิรวิทย์ สุพรรณเภสัช ผู้ช่วยผบ.ตร.ในฐานะโฆษกสำนักงานตำรวจแห่งชาติผ่านมา(20 ก.ย.) ก็ได้เปลี่ยนท่าทีไป จากที่ก่อนหน้านี้ พล.ต.ท.อชิรวิทย์หนักแน่นว่า มีพยานหลักฐานยืนยันว่า กลุ่มผู้ต้องหามีความพยายามสังหาร พ.ต.ท.ทักษิณแต่ล่าสุด พล.ต.ท.อชิรวิทย์เพียงว่าขณะนี้ทางการสืบสวนสอบสวนพบความผิดชัดเจนของผู้ต้องหาในข้อหาที่มีวัตถุระเบิดไว้ในความครอบครอง ส่วนคดีลอบสังหารเป็นอีกประเด็นที่ต้องรวบรวมพยานหลักฐาน การสอบสวนพยานหลักฐานถึงไม่ถึง พนักงานสอบสวนต้องทำต่อไป ส่วนคดีจะสั่งฟ้องข้อหาใดหรือสั่งไม่ฟ้องข้อใดเป็นอีกเรื่อง คดีไหนที่มีพยานหลักฐานเพียงพอสั่งฟ้อง คดีไหนที่หลักฐานไม่ถึงก็สั่งไม่ฟ้อง
จ่ายักษ์ผู้ต้องหาเพียงคนเดียวที่ให้การซัดทอดกลุ่มนายทหารและยังพาดพิงไปถึงแผนปฏิวัติยึดอํานาจรัฐบาลมีชื่อจริงว่าอะไร 
จ.ส.ต.ชาคริต จันทระ